Avviż Legali Importanti

|

52005PC0341

Proposta għal deċiżjoni tal-Kunsill li tawtorizza t-tqegħid fis-suq ta’ zalzett b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-Kunsill  /* KUMM/2005/0341 finali */

	[pic] | KUMMISSJONI TAL-KOMUNITAJIET EWROPEJ |Brussel 28.7.2005KUMM(2005) 341 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ zalzett b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-Kunsill(preżentata mill-Kummissjoni)MEMORANDUM TA' SPJEGAZZJONIFi t-30 ta’ Marzu 2000, Pouttu Ltd. ressqet, skond l-Artikolu 4 tar-Regolament (KE) Nru 258/97 dwar ikel ġdid u ingredjenti ta' l-ikel ġodda, talba lill-awtoritajiet kompetenti tal-Finlandja sabiex iqiegħdu ikel bil-fitosteroli miżjuda fis-suq bħala ikel ġdid jew bħala ingredjenti ta' l-ikel ġodda.Ir-rapport ta’ valutazzjoni inizjali mill-Finlandja ikkonkluda li l-fitosteroli huma tajbin għall-konsum mill-bniedem. Madankollu, l-Istati Membri l-oħra qajmu oġġezzjonijiet motivati dwar it-tqegħid tagħhom fis-suq bħala ikel ġdid jew ingredjenti ġodda. Għalhekk, kienet meħtieġa Deċiżjoni ta’ awtorizzazzjoni permezz tal-proċedura tal-komitoloġija skond l-Artikolu 7 (1) tar-Regolament (KE) Nru 258/97.Minħabba l-oġġezzjonijiet ta’ l-Istati Membri l-Kummissjoni talbet opinjoni mingħand dak li qabel kien il-Kumitat Xjentifiku dwar l-Ikel (SCF), li ngħatat fil-5 ta’ Marzu 2003. Fl-opinjoni tiegħu dwar l-applikazzjonijiet għall-approvazzjoni ta’ varjetà ta’ ikel arrikit bl-isteroli tal-pjanti , fosthom l-applikazzjoni ta’ Pouttu Ltd., l-SCF wasal għall-konklużjoni li l-addizzjoni tal-fitosteroli mhijiex ta’ periklu għas-saħħa, sakemm wieħed ma jikkunsmax iktar minn 3g kuljum.Barra minn hekk, l-SCF, fl-opinjoni tiegħu “Ħarsa ġenerali fuq l-effetti fit-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li ma kienx hemm xhieda ta’ benefiċċji oħra meta wieħed jieħu iktar minn 3 g/ġurnata iżda konsum għoli jista’ jwassal għal effetti mhux mixtieqa u li għalhekk ikun prudenti li l-konsum ta’ l-isterol mill-pjanti ma jaqbiżx it-3 g/ġurnata.Ma’ dan l-isfond, abbozz ta’ Deċiżjoni tal-Kunsill li tawtoriżża t-tqegħid fis-suq taz-zalzett bil-fitosteroli/fitostanoli miżjuda bħala ikel ġdid jew ingredjenti ġodda ta’ l-ikel ġiet imressqa lill-Kumitat Permanenti dwar il-Katina ta’ l-Ikel u s-Saħħa ta’ l-Annimali, fit-30 ta’ April 2004, għall-vot. Ħdax-il Stat Membru vvotaw kontra, tliet Stati Membri ivvutaw favur u Stat Membru wieħed astjena.Il-Kumitat ippreżenta, opinjoni negattiva dwar l-abbozz imressaq mill-Kummissjoni. B’konsegwenza ta’ dan, skond l-Artikolu 13 (4) b) tar-Regolament (KE) Nru 258/97 u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni issa għandha tressaq proposta lill-Kunsill dwar il-miżuri li jridu jittieħdu. Il-Kunsill għandu tliet xhur biex jaġixxi b’maġġoranza kwalifikata, u biex jinforma l-Parlament Ewropew, li jista’ jikkunsidra xieraq li jieħu pożizzjoni skond l-Artikolu 8 tad-Deċiżjoni ta’ hawn fuq.Proposta għalDEĊIŻJONI TAL-KUNSILLli tawtorizza t-tqegħid fis-suq ta’ zalzett b’fitosteroli/fitostanoli miżjuda bħala ikel ġdid jew ingredjent ġdid ta’ l-ikel taħt ir-Regolament (KE) Nru 258/97 tal-Parlament Ewropew u tal-KunsillIL-KUNSILL TAL-KOMUNITÀ EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 li jikkonċerna ikel ġdid u ingredjenti ta’ l-ikel ġodda[1], u b’mod partikolari l-Artikolu 7 ta’ dan,Wara li kkunsidra l-proposta mill-Kummissjoni,Billi:(1) Fit-30 ta’ Marzu 2000, il-Pouttu Ltd. talbet lill-awtoritajiet kompetenti tal-Finlandja biex tqiegħed fis-suq ikel b’fitosteroli miżjuda bħala ikel ġdid jew ingredjent ġdid ta’ l-ikel.(2) Fit-23 ta’ Ottubru 2000 l-awtoritajiet kompetenti tal-Finlandja ħarġu r-rapport ta’ valutazzjoni inizjali tagħhom;(3) Fir-rapport tal-valutazzjoni inizjali tagħhom, il-korp kompetenti Finlandiż għall-valutazzjoni tas-sigurtà ta’ l-ikel wasal għall-konklużjoni li l-fitosteroli/stanoli huma tajbin għall-konsum mill-bniedem;(4) Il-Kummissjoni bagħtet ir-rapport ta’ valutazzjoni inizjali lil kull Stat Membru fit-12 ta’ Diċembru 2000;(5) Fil-perjodu ta’ 60 ġurnata stipulat fl-Artikolu 6 (4) tar-Regolament, tressqu oġġezzjonijiet raġunati għall-kummerċjalizzazzjoni tal-prodotti f'konformità ma’ dik id-dispożizzjoni;(6) Il-Kumitat Xjentifiku dwar l-Ikel (SCF) fl-opinjoni tiegħu “Ħarsa ġenerali fuq l-effetti fi-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li m’hemmx evidenza ta’ benefiċċji addizzjonali fil-konsum ta’ iktar minn 3 g/jum u li l-konsum għoli jaf iwassal għal effetti mhux mixtieqa u li għalhekk kien ikun iktar prudenti li jiġi evitat il-konsum ta’ l-isterol tal-pjanti li hu ta’ aktar minn 3 g/jum;(7) Minbarra dan, l-SCF, fl-opinjoni tiegħu tal-5 ta’ Marzu 2003 dwar applikazzjonijiet għal approvazzjoni ta’ varjetà ta’ ikel bl-isteroli tal-pjanti miżjuda, reġa’ tenna it-tħassib tiegħu dwar l-effetti ta’ konsum kumulattiv minn firxa wiesa’ ta’ ikel bil-fitosteroli miżjuda. Madankollu, fl-istess waqt, l-SCF ikkonferma b'rigward ta' l-applikazzjoni tal-Pouttu Ltd. li ż-żieda tal-fitosteroli lil firxa wiesa' ta' prodotti tal-laħam kien sigur;(8) Sabiex jindirizza dan it-tħassib dwar il-konsum kumulattiv tal-fitosteroli/fitostanoli minn prodotti differenti, il-Pouttu Ltd konsegwentement qabel li jirriduċi l-applikazzjoni oriġinali għaz-zalzett b'inqas xaħam,(9) Ir-Regolament tal-Kummissjoni (KE) Nru 608/2004.[2] dwar l-ittikettjar ta’ ikel u ingredjenti ta’ l-ikel b’fitosteroli, esteri tal-fitosterol, fitostanoli u/jew esteri tal-fitostanol miżjuda jiżgura li l-konsumatur jirċievi l-informazzjoni neċessarja sabiex jevita l-konsum eċċessiv ta’ fitosteroli addizzjonali;(10) Il-Kumitat Permanenti għall-Katina Alimentari u s-Saħħa ta’ l-Annimali ma tax opinjoni favorevoli.ADOTTA DIN ID-DEĊIŻJONI:Artikolu 1Ikel u ingredjenti ta’ l-ikel kif deskritti fl-Anness 1 b’fitosteroli/fitostanoli miżjuda kif speċifikati fl-Anness 2 minn hawn ’il quddiem imsejħa l-prodotti, jistgħu jitqiegħdu fis-suq fil-Komunità.Artikolu 2Il-prodotti ser jiġu ppreżentati b’tali mod li jkunu faċilment jistgħu jiġu maqsuma f’ porzjonijiet li jkun fihom jew massimu ta’ 3g (fil-każ ta’ porzjon 1 kuljum) jew massimu ta’ 1g (fil-każ ta’ 3 porzjonijiet kuljum) ta’ fitosteroli/fitostanoli miżjuda.Artikolu 3Din id-Deċiżjoni hija indirizzata lil Pouttu Ltd, Vanha Talvitie 11 C, FIN-00580 Helsinki.Magħmula fi Brussell,Għall- KunsillIl-PresidentANNESS IProdotti msemmija fl-Artikolu 1Zalzett b’inqas xaħam (xaħam totali ≤ 10%; grassi saturi ≥ 5%).ANNESS 2Speċifikazzjonijiet ta’ fitosteroli u fitostanoli biex jiżdiedu ma’ ikel u ingredjenti ta’ l-ikelDefinizzjoniIl-fitosteroli u l-fitostanoli huma steroli u stanoli li huma estratti mill-pjanti u li jistgħu jiġu ppreżentati bħala steroli u stanoli ħielsa jew esterifikati b’aċidu grass ta’ l-ikel.Kompożizzjoni (bi GC-FID jew metodu ekwivalenti):( 80% (- sitosterol( 15% (- sitostanol( 40% campesterol( 5% campestanol( 30% stigmasterol( 3% brassicasterol( 3% steroli/stanoli oħrajnKontaminazzjoni/Purità(bi GC-FID jew metodu ekwivalenti):Il-fitosteroli u fitostanoli estratti minn sorsi għajr żejt veġetali tajjeb għall-ikel iridu jkunu ħielsa minn sustanzi li jikkontaminaw, l-aħjar assigurati permezz ta’ purità ta’ iktar minn 99% ta’ l-ingredjent tal-fitosteroli/fitostanoli.[1] ĠU L 43, ta’ l-14 ta’ Frar 1997, p. 1.[2] ĠU L 97, l-1.4.2004, p.44


title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fil-Kumitat veterinarju konġunt stabbilit bil-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli b’rabta mad-Deċiżjoni Nru 1/2015 f’dak li għandu x’jaqsam mal-emendar tal-Appendiċijiet 1, 2, 3, 4, 5, 6, 7, 10 u 11 tal-Anness 11 tal-Ftehim

text:
                              IL-KUMMISSJONI
                              EWROPEA

                                                      Brussell, 26.6.2015
                                                      COM(2015) 217 final

                                                      2015/0111 (NLE)

                                          Proposta għal

                                  DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fil-Kumitat veterinarju
      konġunt stabbilit bil-Ftehim bejn il-Komunità Ewropea u l-Konfederazzjoni Svizzera
     dwar il-kummerċ fi prodotti agrikoli b’rabta mad-Deċiżjoni Nru 1/2015 f’dak li għandu
       x’jaqsam mal-emendar tal-Appendiċijiet 1, 2, 3, 4, 5, 6, 7, 10 u 11 tal-Anness 11 tal-
                                               Ftehim

MT                                                                                MT
 ---pagebreak---                            MEMORANDUM TA’ SPJEGAZZJONI

     1.   KUNTEST TAL-PROPOSTA
          Il-Ftehim bejn il-Komunità Ewropea u l-Konfederazzjoni Svizzera dwar il-kummerċ
          fi prodotti agrikoli (minn hawn ’il quddiem imsejjaħ “il-Ftehim Agrikolu”) daħal fis-
          seħħ fl-1 ta’ Ġunju 2002.
          Minn meta saret l-aħħar modifika tal-Appendiċijiet tal-Anness 11 tal-Ftehim
          Agrikolu ’l hawn ġew emendati jew aġġornati bosta dispożizzjonijiet leġiżlattivi.
          F’konformità mad-dispożizzjonijiet tal-Ftehim, l-Isvizzera bagħtet lill-Kumitat
          veterinarju konġunt il-pjan tagħha dwar il-miżuri li beħsiebha tieħu biex l-
          istabbilimenti tagħha tal-produzzjoni tat-tjur u tal-bajd għat-tfaqqis jiġu approvati. Il-
          Ftehim jipprevedi li l-Kumitat veterinarju konġunt għandu l-kompetenza jirrikonoxxi
          dan il-pjan.
          L-Isvizzera għandha żmien sal-31 ta’ Diċembru 2014 biex tidderoga mill-analiżi
          għad-detezzjoni tal-preżenza tat-Trichinella fil-karkassi u fil-laħam tal-ħnieżer
          domestiċi maħsubin għat-tismin u għall-qatla fl-istabbilimenti tal-qatla b’kapaċità
          baxxa. Madankollu, minħabba li dan l-aħħar inbidlet il-leġiżlazzjoni tal-UE marbuta
          ma’ din l-analiżi għat-Trichinella, id-deroga tal-Isvizzera għandha tiġi analizzata
          mill-ġdid sabiex dan il-pajjiż ikun jista’ jadatta l-prattiki attwali tiegħu għal din il-
          leġiżlazzjoni b’mod gradwali.
          Minn meta daħal fis-seħħ il-Ftehim Agrikolu ’l hawn, ġew emendati d-
          dispożizzjonijiet leġiżlattivi tal-Appendiċijiet 1, 2, 3, 4, 5, 6, 7 u 10 tal-Anness 11
          tiegħu. Ġew emendati wkoll l-indirizzi tal-punti ta’ kuntatt mogħtija fl-Appendiċi 11.
          Għaldaqstant, jeħtieġ li jiġu adattati d-dispożizzjonijiet tal-Appendiċijiet 1, 2, 3, 4, 5,
          6, 7, 10 u 11 tal-Anness 11 tal-Ftehim Agrikolu.
          L-Artikolu 19(1) tal-Anness 11 tal-Ftehim Agrikolu jistabbilixxi Kumitat veterinarju
          konġunt magħmul minn rappreżentanti tal-Partijiet. Dan il-Kumitat huwa inkarigat
          jeżamina l-kwistjonijiet kollha marbutin ma’ dak l-Anness u mal-implimentazzjoni
          tiegħu, u jwettaq il-kompiti previsti fih. B’mod partikulari, il-Kumitat veterinarju
          konġunt għandu s-setgħa jieħu d-deċiżjonijiet fil-każijiet previsti fl-Anness 11. L-
          Artikolu 19(3) tal-Anness 11 tal-Ftehim Agrikolu jawtorizza lill-Kumitat veterinarju
          konġunt jemenda l-Appendiċijiet kollha ta’ dak l-Anness, b’mod partikulari sabiex
          jadattahom u jaġġornahom.
          L-Unjoni għandha tiddeċiedi dwar il-pożizzjoni li għandha tieħu fi ħdan il-Kumitat
          veterinarju konġunt b’rabta mal-adozzjoni tal-emendi meħtieġa għall-Anness 11.
          Skont l-ewwel inċiż tal-Artikolu 5(2) tad-Deċiżjoni 2002/309/KE, Euratom, il-
          Kunsill għandu jiddeċiedi dwar il-pożizzjoni tal-Unjoni Ewropea fuq proposta tal-
          Kummissjoni.
          Id-Deċiżjoni Nru 1/2015 tal-Kumitat veterinarju konġunt se tiġi ppubblikata f’Il-
          Ġurnal Uffiċjali tal-Unjoni Ewropea.

     2.   ELEMENTI LEGALI TAL-PROPOSTA
          Il-proposta tissejjes fuq l-Artikolu 207(4) tat-Trattat dwar il-Funzjonament tal-
          Unjoni Ewropea, flimkien mal-Artikolu 218(9) tiegħu.

MT                                                2                                                     MT
 ---pagebreak---                                                                     2015/0111 (NLE)

                                                    Proposta għal

                                          DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fil-Kumitat veterinarju
      konġunt stabbilit bil-Ftehim bejn il-Komunità Ewropea u l-Konfederazzjoni Svizzera
     dwar il-kummerċ fi prodotti agrikoli b’rabta mad-Deċiżjoni Nru 1/2015 f’dak li għandu
       x’jaqsam mal-emendar tal-Appendiċijiet 1, 2, 3, 4, 5, 6, 7, 10 u 11 tal-Anness 11 tal-
                                               Ftehim

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-
     Artikolu 207(4) tiegħu, flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-Ftehim bejn il-Komunità Ewropea u l-Konfederazzjoni Svizzera dwar il-kummerċ fi
              prodotti agrikoli1 (minn hawn ’il quddiem imsejjaħ “il-Ftehim Agrikolu”) daħal fis-
              seħħ fl-1 ta’ Ġunju 2002.
     (2)      Skont l-Artikolu 19(1) tal-Anness 11 tal-Ftehim Agrikolu, il-Kumitat veterinarju
              konġunt (minn hawn ’il quddiem imsejjaħ “il-Kumitat veterinarju konġunt”) huwa
              inkarigat jeżamina l-kwistjonijiet kollha marbutin ma’ dak l-Anness u mal-
              implimentazzjoni tiegħu u jwettaq il-kompiti previsti fih. L-Artikolu 19(3) ta’ dak l-
              Anness 11 jawtorizza lill-Kumitat veterinarju konġunt jemenda l-Appendiċijiet tiegħu,
              b’mod partikulari sabiex jadattahom u jaġġornahom.
     (3)      Skont l-ewwel inċiż tal-Artikolu 5(2) tad-Deċiżjoni 2002/309/KE, Euratom tal-Kunsill
              u tal-Kummissjoni2, il-Kunsill għandu jadotta l-pożizzjoni tal-Unjoni Ewropea fi ħdan
              il-Kumitat veterinarju konġunt fuq proposta tal-Kummissjoni.
     (4)      L-Unjoni għandha tiddeċiedi dwar il-pożizzjoni li se tieħu fi ħdan il-Kumitat
              veterinarju konġunt b’rabta mal-adozzjoni tal-emendi meħtieġa.
     (5)      Id-Deċiżjoni Nru 1/2015 tal-Kumitat veterinarju konġunt għandha tidħol fis-seħħ
              dakinhar tal-adozzjoni tagħha,
     ADOTTA DIN ID-DEĊIŻJONI:

                                                       Artikolu 1
     Il-pożizzjoni li l-Unjoni Ewropea għandha tieħu fi ħdan il-Kumitat veterinarju konġunt
     stabbilit bl-Artikolu 19(1) tal-Anness 11 tal-Ftehim bejn il-Komunità Ewropea u l-
     Konfederazzjoni Svizzera dwar il-kummerċ fi prodotti agrikoli b’rabta mal-emendar tal-

     1
              ĠU L 114, 30.4.2002, p. 132.
     2
              Id-Deċiżjoni 2002/309/KE, Euratom tal-Kunsill u tal-Kummissjoni dwar il-ftehim dwar kooperazzjoni
              xjentifika u teknoloġika, tal-4 ta’ April 2002 dwar il-konklużjoni tas-seba’ Ftehim mal-Konfederazzjoni
              Svizzera (ĠU L 114, 30.4.2002, p. 1).

MT                                                          3                                                           MT
 ---pagebreak---      Appendiċijiet 1, 2, 3, 4, 5, 6, 7, 10 u 11 tal-Anness 11 hija bbażata fuq l-abbozz tad-Deċiżjoni
     tal-Kumitat veterinarju konġunt mehmuż ma’ din id-Deċiżjoni.

                                                Artikolu 2
     Id-Deċiżjoni Nru 1/2015 tal-Kumitat veterinarju konġunt stabbilit bil-Ftehim bejn il-
     Komunità Ewropea u l-Konfederazzjoni Svizzera dwar il-kummerċ fi prodotti agrikoli,
     marbuta mal-emendar tal-Appendiċijiet 1, 2, 3, 4, 5, 6, 7, 10 u 11 tal-Anness 11 tal-Ftehim
     għandha tiġi ppubblikata f’Il-Ġurnal Uffiċjali tal-Unjoni Ewropea malli tiġi adottata.

                                                Artikolu 3
     Id-Deċiżjoni Nru 1/2015 tal-Kumitat veterinarju konġunt stabbilit bil-Ftehim bejn il-
     Komunità Ewropea u l-Konfederazzjoni Svizzera dwar il-kummerċ fi prodotti agrikoli
     għandha tidħol fis-seħħ dakinhar li tiġi adottata.

                                                Artikolu 4
     Din id-Deċiżjoni hija indirizzata lill-Istati Membri.
     Magħmul fi Brussell,

                                                   Għall-Kunsill
                                                   Il-President

MT                                                   4                                                  MT


               IL-KUMMISSJONI EWROPEA
            Brussell, 1.10.2015
            COM(2015) 469 final
            2015/0230(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li se tieħu l-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Liberja mad-WTO

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-objettivi tagħha

               Membri tal-Organizzazzjoni Dinjija tal-Kummerċ (WTO) u r-Repubblika tal-Liberja laħqu l-istadju konklussiv ta’ ftehim dwar it-termini għall-adeżjoni tar-Repubblika tal-Liberja fl-organizzazzjoni. Dan qed iseħħ wara 8 snin ta' negozjati li bdew meta r-Repubblika tal-Liberja ppreżentat l-applikazzjoni tagħha biex tingħaqad mad-WTO fl-2007. Sommarju tat-termini tal-adeżjoni jinsab hawn taħt fil-punt 5.

               Bil-preżentazzjoni tat-termini tal-Adeżjoni tar-Repubblika tal-Liberja mad-WTO għall-approvazzjoni tal-Kunsill, il-Kummissjoni tqis li dawn it-termini jirrappreżentaw pakkett bilanċjat u ambizzjuż ta’ impenji ta' ftuħ tas-suq, li se jġibu benefiċċji sostanzjali kemm lir-Repubblika tal-Liberja u kemm lill-imsieħba kummerċjali tagħha tad-WTO. Talba tal-Liberja għall-adeżjoni ġiet eżaminata skont il-linji gwida stipulati mill-Kunsill Ġenerali tad-WTO dwar l-adeżjoni tal-pajjiżi l-inqas żviluppati (LDC) u waqt li kienu kkunsidrati l-elementi kumplessivi tar-relazzjonijiet kummerċjali bilaterali mal-Liberja fil-kuntest tas-Sħubija UE-AKP.

               •Konsistenza ma’ dispożizzjonijiet ta’ politika eżistenti fil-qasam ta’ politika

                  Il-multilateraliżmu huwa fil-qalba tal-politika kummerċjali tal-UE u l-UE tappoġġa l-adeżjoni ta’ pajjiżi terzi mad-WTO bit-termini addattati.

               •Konsistenza ma' politiki oħrajn tal-Unjoni

               Konsistenti mal-azzjoni esterna tal-UE u l-politika tal-iżvilupp, il-proposta se tistabbilixxi l-Liberja fis-sistema ta’ kummerċ multilaterali skont il-linji gwida stipulati mill-Kunsill Ġenerali tad-WTO dwar l-adeżjoni tal-pajjiżi l-inqas żviluppati (LDC) u waqt li kienu kkunsidrati l-elementi kumplessivi tar-relazzjonijiet kummerċjali bilaterali mal-Liberja fil-kuntest tas-Sħubija UE-AKP.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Deċiżjoni tal-Kunsill li tapprova t-termini tal-adeżjoni tar-Repubblika tal-Liberja mad-WTO hija meħtieġa skont l-Artikolu 218(9) tat-Trattat dwar il-Funzjonament tal-Unjoni Ewropea, qabel ma l-UE tkun tista’ tappoġġa formalment dik l-approvazzjoni fid-WTO.

               •Sussidjarjetà (għal kompetenza mhux esklużiva)

               Mhux applikabbli. Il-kompetenza esklużiva tal-UE għall-kummerċ.

               •Proporzjonalità

               Mhux applikabbli. Deċiżjoni tal-Kunsill Artikolu 218(9) hija meħtieġa.

               •Għażla tal-istrument

               Mhux applikabbli. Deċiżjoni tal-Kunsill Artikolu 218(9) hija meħtieġa.

               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               •Evalwazzjonijiet ex-post/kontrolli tal-idoneità tal-leġiżlazzjoni eżistenti

                  Mhux applikabbli

               •Konsultazzjonijiet mal-partijiet ikkonċernati

                  Mhux applikabbli

               •Ġbir u użu ta’ kompetenzi

                  Mhux applikabbli

               •Valutazzjoni tal-impatt

                  Mhux neċessarja. Deċiżjoni tal-Kunsill tal-Artikolu 218(9) hija meħtieġa.

               •Idoneità regolatorja u simplifikazzjoni

                  Il-proposta mhix marbuta mar-REFIT

               •Drittijiet fundamentali

                  Il-proposta ma għandha l-ebda konsegwenzi fuq il-protezzjoni tad-drittijiet fundamentali.

               4.IMPLIKAZZJONIJIET BAĠITARJI

                  Il-proposta ma għandha l-ebda implikazzjoni baġitarja.

               5.ELEMENTI OĦRAJN

               •Pjanijiet ta’ implimentazzjoni u monitoraġġ, arranġamenti ta’ evalwazzjoni u rapportar

                  Mhux applikabbli

               •Spjegazzjoni dettaljata tal-provvedimenti speċifiċi tal-proposta

               Sommarju ta’ termini ta' adeżjoni

               Skedi tal-impenji

               Prodotti (b’mod ġenerali)

               Ir-rata ta’ tariffa medja finali (FBR) fl-iskeda tal-adeżjoni tal-Liberja hija ta’ 26,6 %.

               Il-medja FBR għal prodotti tal-agrikoltura ta' 23,6 % hija iktar baxxa mis-27,2 % osservata għall-prodotti industrijali.

               Il-Liberja se timplimenta l-FBRs mid-data tal-adeżjoni. Għal 249 linja tariffarja (TLS), jiġifieri 4 % tal-iskeda tagħha, il-Liberja FBR se tiġi implimentata biss sal-2019.

               Dawn il-livelli medji għat-tariffi huma ta’ standard ferm għoli ta’ LDC, speċjalment meta jitqies id-daqs żgħir u l-vulnerabbiltà tal-ekonomija tal-Liberja.

               Prodotti Industrijali

               Il-medja FBR għal prodotti mhux agrikoli huwa ta' 27,2 %.

               Il-Liberja hija vinkolanti 100 % tal-iskeda tagħha, filwaqt li tieħu l-impenji tariffarji marbuta għal prodotti industrijali kollha.

               Il-livelli massimi tat-tariffi huma ta’ 50 % għal żebgħa, plastik tad-dar, karta iġjenika u għamara tal-injam.

               Prodotti agrikoli

               L-FBR medja għall-prodotti agrikoli hija ta' 23,6 %.

               Il-livelli massimi tat-tariffi huma ta’ 50 % għal żerriegħa tal-kawkaw, keċap tat-tadam u ilma minerali.

               Servizzi

               L-iskeda ta' impenji speċifiċi tal-Liberja fis-servizzi hija sodisfaċenti meta jitqies l-istatus tagħha ta' LDC. Il-Liberja se tidħol għall-impenji ta' aċċess għas-suq u ta' trattament nazzjonali f'firxa wiesgħa ta' setturi tas-servizzi, inklużi s-servizzi professjonali, tal-kompjuter u ta' negozju ieħor, is-servizzi tal-komunikazzjoni, servizzi tal-kostruzzjoni, servizzi tad-distribuzzjoni, servizzi edukattivi, servizzi ambjentali, servizzi finanzjarji (tal-assigurazzjoni u bankarji), servizzi tas-saħħa u soċjali finanzjati b'mod privat, servizzi tat-turiżmu u dawk tat-trasport (servizzi ta' trasport marittimu, tal-ilmijiet interni u tat-triq u servizzi awżiljarji għat-tipi kollha ta' trasport).

               Impenji tal-protokoll

               Fl-istadju multilaterali finali tal-proċess ta' adeżjoni, il-Membri tad-WTO fittxew kollettivament li jiżguraw il-kompatibbiltà bażika tal-liġijiet u l-istituzzjonijiet kummerċjali tal-Liberja mar-regoli u l-ftehimiet tad-WTO, stabbiliti fil-Protokoll ta’ adeżjoni u r-Rapport tal-Grupp ta’ Ħidma.

               Assistenza teknika u/jew perjodi ta’ tranżizzjoni kienu mitluba biex jiġu implimentati wħud mill-impenji tad-WTO. Fir-rigward ta’ perjodi ta’ tranżizzjoni, il-Liberja se jkollha sal-1 ta' Awwissu 2017 biex tiżgura konformità sħiħa mal-obbligi tad-WTO dwar it-tariffi u l-imposti marbutin mal-importazzjoni u l-esportazzjoni, dwar l-Ostakoli Tekniċi għall-Kummerċ u Miżuri Sanitarji u Fitosanitarji. Il-Liberja se tkun ukoll kapaċi li żżomm xi inċentivi ta' investiment inkompatibbli mat-TRIMs sal-1 ta’ Awwissu 2019.

               2015/0230 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li se tieħu l-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Liberja mad-WTO

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100(2) u l-ewwel subparagrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Fit-13 ta' Ġunju 2007, il-Gvern tar-Repubblika tal-Liberja applika għall-adeżjoni mal-Ftehim ta' Marrakesh li jistabbilixxi l-Organizzazzjoni Dinjija tal-Kummerċ (WTO), b'konformità mal-Artikolu XII ta' dak il-Ftehim.

               (2)Grupp ta' Ħidma dwar l-adeżjoni tar-Repubblika tal-Liberja ġie stabbilit fit-18 ta' Diċembru 2007 sabiex jintlaħaq ftehim dwar it-termini ta' adeżjoni aċċettabbli għar-Repubblika tal-Liberja u l-Membri kollha tad-WTO.

               (3)Il-Kummissjoni, f’isem l-Unjoni, innegozjat għadd komprensiv ta’ impenji għal impenji tal-ftuħ tas-suq min-naħa tar-Repubblika tal-Liberja li huma f’konformità mal-linji gwida stipulati mill-Kunsill Ġenerali tad-WTO dwar l-adeżjoni tal-pajjiżi l-inqas żviluppati (LDC) u li jissodisfaw it-talbiet tal-Unjoni b’kont meħud tarde r-relazzjonijiet bilaterali mar-Repubblika tal-Liberja fil-kuntest tas-Sħubija UE-AKP.

               (4)Dawn l-impenji huma issa inkorporati fil-Protokoll ta’ Adeżjoni tar-Repubblika tal-Liberja fid-WTO.

               (5)L-adeżjoni mad-WTO hija mistennija li tagħti kontribut pożittiv u dejjiemi għall-proċess tar-riforma ekonomika u l-iżvilupp sostenibbli fir-Repubblika tal-Liberja.

               (6)Il-Protokoll ta' Adeżjoni għandu għalhekk jiġi approvat.

               (7)L-Artikolu XII tal-Ftehim li jistabbilixxi d-WTO jistipula li dwar it-termini tal-adeżjoni għandu jintlaħaq ftehim bejn il-Membru li qed jissieħeb u d-WTO, u li l-Konferenza Ministerjali tad-WTO tapprova t-termini tal-adeżjoni min-naħa tad-WTO. L-Artikolu IV.2 tal-Ftehim li jistabbilixxi li d-WTO jipprovdi li matul l-intervalli bejn il-laqgħat tal-Konferenza Ministerjali, il-funzjonijiet tagħha jitmexxew mill-Kunsill Ġenerali.

               (8)Għalhekk, jeħtieġ li tiġi stabbilita l-pożizzjoni li għandha tieħu l-Unjoni fi ħdan il-Kunsill Ġenerali tad-WTO dwar l-adeżjoni tar-Repubblika tal-Liberja mad-WTO,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed mill-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Liberja mad-WTO, hija li tapprova l-adeżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President